钦定古今图书集成/理学汇编/学行典/第249卷 > 刘铎
## 钦定古今图书集成/理学汇编/学行典/第249卷 > 刘铎

按《安庆府志》：“刘铎，窭人也。居枞阳，粗知学问，少时即
能笃孝父母，事伯兄甚恭。兄贷人钱不能偿，鬻田十
亩代偿之。有商寓铎家而死，无亲识在侧，铎尽其所
有，为治棺敛，将掩，铎曰：‘且缓。客尚有靓布二端，取而
纳之棺中。尝逸驴蹊邻之田，邻羁之，索钱五百以赎。
铎解衣质钱，邻受之，与驴去。移时召铎曰：‘吾迂子而
戏之，出钱无愠色，得驴无喜色，可谓贤矣。吾何忍受
贤者钱’’？”遂还之。《经》曰：“爱亲者不可恶于人。”刘铎有焉。